ΜΑΓΝΗΤΟΣΚΟΠΗΘΗΚΕ ΚΑΤΑ ΤΗΝ ΠΑΝΔΗΜΙΑ ΤΟΥ ΚΟΡΟΝΟΪΟΥ.
Η ΣΩΦΡΟΝΙΣΤΙΚΗ ΥΠΗΡΕΣΙΑ ΤΗΣ ΝΕΑΣ ΥΟΡΚΗΣ
ΑΠΑΙΤΗΣΕ ΤΗ ΧΡΗΣΗ ΜΑΣΚΑΣ ΚΑΤΑ ΤΙΣ ΣΥΝΕΝΤΕΥΞΕΙΣ.
ΣΤΙΣ 30 ΙΑΝΟΥΑΡΙΟΥ 2009,
Ο ΟΔΗΓΟΣ ΤΑΞΙ, ΤΙΜΟΘΙ ΓΚΟΡΝΤΟΝ, ΔΟΛΟΦΟΝΗΘΗΚΕ ΣΤΗ ΔΙΑΡΚΕΙΑ ΕΝΟΠΛΗΣ ΛΗΣΤΕΙΑΣ
ΣΤΟ ΣΙΡΑΚΙΟΥΖ ΤΗΣ ΝΕΑΣ ΥΟΡΚΗΣ.
Ο ΤΣΑΚΙ ΦΙΛΙΠΣ ΔΗΛΩΣΕ ΕΝΟΧΟΣ ΓΙΑ ΤΟΝ ΠΥΡΟΒΟΛΙΣΜΟ
ΚΑΙ ΚΑΤΑΔΙΚΑΣΤΗΚΕ ΣΕ ΤΟΥΛΑΧΙΣΤΟΝ 20 ΧΡΟΝΙΑ ΦΥΛΑΚΙΣΗ.
Ανέλαβα τις ευθύνες μου.
Ό,τι κι αν κάνω, δεν θα τον φέρω πίσω.
Τα θαλάσσωσα
και τώρα πρέπει να φανώ δυνατός και να αναλάβω τις ευθύνες μου.
Ο ΕΝΤΟΥΑΡΝΤΟ ΤΡΙΝΙΝΤΑΝΤ ΚΑΤΑΔΙΚΑΣΤΗΚΕ ΓΙΑ ΤΟΝ ΙΔΙΟ ΦΟΝΟ
ΠΑΡΟΤΙ ΔΕΝ ΠΥΡΟΒΟΛΗΣΕ ΚΑΝ.
Είμαι στη φυλακή εδώ και μια δεκαετία ήδη.
Είναι άδικο! Εντελώς τρελό.
Ο ΤΡΙΝΙΝΤΑΝΤ ΚΑΤΑΔΙΚΑΣΤΗΚΕ ΣΕ ΤΟΥΛΑΧΙΣΤΟΝ 40 ΧΡΟΝΙΑ ΦΥΛΑΚΗ.
ΤΟ ΔΙΠΛΑΣΙΟ ΑΠΟ ΑΥΤΟΝ ΠΟΥ ΠΥΡΟΒΟΛΗΣΕ.
Κι εγώ θύμα έπεσα.
Και δεν μπορώ να κάνω τίποτα.
Δεν μπορώ να υπερασπιστώ τον εαυτό μου. Ούτε να πω τίποτα.
ΑΥΤΗ ΕΙΝΑΙ Η ΙΣΤΟΡΙΑ ΤΩΝ ΚΡΑΤΟΥΜΕΝΩΝ 10Β1436 ΚΑΙ 10Β1437
ΜΙΑ ΣΕΙΡΑ ΤΟΥ NETFLIX
ΡΙΧΝΩ ΤΑ ΖΑΡΙΑ
ΣΙΡΑΚΙΟΥΖ, ΝΕΑ ΥΟΡΚΗ
ΟΔΗΓΟΣ ΠΥΡΟΒΟΛΗΘΗΚΕ ΣΤΟ ΚΕΦΑΛΙ
Η ΑΣΤΥΝΟΜΙΑ ΠΙΣΤΕΥΕΙ ΟΤΙ ΤΡΑΥΜΑΤΙΣΤΗΚΕ ΠΡΙΝ ΤΡΑΚΑΡΕΙ
Όσον αφορά τις έρευνες, ήταν αυτό που λέμε "σπαζοκεφαλιά".
Υπήρχαν τρεις κατηγορούμενοι των οποίων οι ιστορίες
άλλαζαν διαρκώς.
Και οι τρεις ισχυρίστηκαν αρχικά ότι δεν γνωρίζουν το περιστατικό,
ότι δεν είχαν μπει σε ταξί.
Είχαμε τρεις τύπους σοβαρά αλλεργικούς στην αλήθεια.
Ο ΦΙΛΙΠΣ, Ο ΤΡΙΝΙΝΤΑΝΤ ΚΙ Ο ΝΤΕΧΕΪΣΟΥΣ ΕΠΕΒΑΙΝΑΝ
ΣΤΟ ΤΑΞΙ ΤΟΥ ΤΙΜΟΘΙ ΓΚΟΡΝΤΟΝ ΤΗΝ ΩΡΑ ΠΟΥ ΔΟΛΟΦΟΝΗΘΗΚΕ.
ΣΩΦΡΟΝΙΣΤΙΚΟ ΙΔΡΥΜΑ ΣΑΛΙΒΑΝ ΦΟΛΣΜΠΕΡΓΚ, ΝΕΑ ΥΟΡΚΗ
Με λένε Τσάκι Φίλιπς
και καταδικάστηκα σε 20ετή κάθειρξη ως ισόβια για φόνο β' βαθμού.
Γεννήθηκα στο Σίρακιουζ της Νέας Υόρκης.
Μεγάλωσα παίζοντας σπορ.
Ήμουν πολύ αθλητικός τύπος στο λύκειο.
Ήμουν πάντα ο αρχηγός της ομάδας, ό,τι άθλημα κι αν έπαιζα.
Ονειρευόμουν να παίξω επαγγελματικά ράγκμπι ή μπέιζμπολ.
Ήταν το όνειρό μου, να γίνω επαγγελματίας αθλητής μια μέρα.
Στο λύκειο άρχισα να μπλέκω.
Την πρώτη χρονιά,
άρχισα να κάνω παρέα με λάθος άτομα.
Μετά το σχολείο, τριγύριζα έξω.
Κυνηγούσα κορίτσια. Σε κάποια φάση πουλούσα ναρκωτικά
για λίγο.
Έφηβοι, ξέρεις.
Γνώρισα τον Εντουάρντο…
θα έλεγα το 2007.
Έβγαινε με την αδελφή μου. Έτσι γίναμε κολλητοί.
Εντάξει.
Με λένε Εντουάρντο Τρίνινταντ
και καταδικάστηκα για φόνο σε 40ετή κάθειρξη ως ισόβια.
Γεννήθηκα και μεγάλωσα στο Πουέρτο Ρίκο.
Μεγάλωσα σε ανάδοχη οικογένεια επειδή είχε πεθάνει η μαμά μου.
Ο πατέρας μου ήταν απών.
Ήμουν πολύ ήσυχος.
Πάντα ντροπαλός.
Αλλά…
Δεν ήμουν καθόλου κακός άνθρωπος.
ΜΙΝΙ ΜΑΡΚΕΤ ΓΟΥΕΣΤ ΣΑΪΝΤ
15 ΕΤΩΝ, Ο ΤΡΙΝΙΝΤΑΝΤ ΜΕΤΑΚΟΜΙΣΕ ΣΤΗ ΓΙΟΥΤΙΚΑ ΤΗΣ ΝΕΑΣ ΥΟΡΚΗΣ.
Ήρθα στις ΗΠΑ για μια καλύτερη ζωή.
ΠΟΥΕΡΤΟ ΡΙΚΟ Ο ΘΕΟΣ Σ' ΑΓΑΠΑΕΙ
Δούλευα σε οικοδομές, σε συνεργεία,
ξέρω από υδραυλικά και ηλεκτρικά.
Με φώναζαν "Μικρό ΜακΓκάιβερ".
Έκανα λίγο απ' όλα.
ΤΗ ΝΥΧΤΑ ΤΟΥ ΦΟΝΟΥ,
Η ΠΡΩΗΝ ΚΟΠΕΛΑ ΤΟΥ ΤΡΙΝΙΝΤΑΝΤ ΘΑ ΓΕΝΝΟΥΣΕ ΣΤΟ ΣΙΡΑΚΙΟΥΖ.
Αυτό που με ένοιαζε εκείνη τη νύχτα ήταν η γέννηση του γιου μου.
Έφτασα στο Σίρακιουζ
γύρω στις 11:00 μ.μ. Σχεδόν μεσάνυχτα.
Είχε τελειώσει το επισκεπτήριο στο νοσοκομείο. Δεν μπορούσα να μπω.
Οπότε πήγα με τον Τσάκι στο πάρτι.
Και έτσι γνώρισα
τον άλλο τύπο, τον ΝτεΧέισους.
Ο ΝΤΕΝΙ ΝΤΕΧΕΪΣΟΥΣ ΑΡΝΗΘΗΚΕ ΝΑ ΣΥΜΜΕΤΑΣΧΕΙ ΣΕ ΑΥΤΟ ΤΟ ΝΤΟΚΙΜΑΝΤΕΡ.
Νομίζω ότι ήταν περίπου 10 με 12 άτομα στο πάρτι. Όχι παραπάνω.
Προσωπικά, ήθελα να το απολαύσω, γιατί ήμουν χαρούμενος.
Θα γεννιόταν ο γιος μου,
και ήθελα να το γιορτάσω.
Ήπιαμε πολύ, διάφορα ποτά,
μπίρες, πήραμε κάτι χάπια,
ecstasy, Xanax. Είχε και μαριχουάνα εκεί.
Είχαμε γίνει πολύ λιώμα.
Ένας είχε όπλο.
Ξέρεις.
Το έδινε ο ένας στον άλλο. Όλοι ήθελαν να το κρατήσουν.
Ήθελαν να το δουν και να το αγγίξουν.
Το όπλο… Ποιος το έφερε, δεν ξέρω.
Το άγγιξα, ναι.
Βγήκα έξω,
προσπάθησα να το χρησιμοποιήσω, αλλά δεν τα κατάφερα.
Μετά απ' αυτό, δεν ξέρω ποιος το πήρε.
Ο ιδιοκτήτης του σπιτιού θύμωσε και άρχισε να τους διώχνει όλους.
ΣΤΙΣ 3 Π.Μ. ΟΙ ΤΡΙΝΙΝΤΑΝΤ, ΦΙΛΙΠΣ ΚΑΙ ΝΤΕΧΕΪΣΟΥΣ ΚΑΛΕΣΑΝ ΤΑΞΙ
ΓΙΑ ΝΑ ΠΑΝΕ ΣΤΟ ΣΠΙΤΙ ΤΟΥ ΦΙΛΙΠΣ.
Καθόμουν πίσω από τον συνοδηγό.
Ο ΝτεΧέισους ήταν στη μέση και ο Τσάκι Φίλιπς πίσω από τον οδηγό.
Κανείς δεν μιλούσε.
Μόνο εγώ μιλούσα, στο τηλέφωνο.
Μιλούσα με τη μαμά του παιδιού μου που ήταν στο νοσοκομείο.
Μόλις μπήκαμε στην πόλη κάποιος είπε "Κάνε δεξιά εδώ".
Και βγήκαμε από τον κεντρικό.
Δεν ήταν ο δρόμος μου.
Είπα "Καλύτερα να τρέξουμε γιατί αυτός δεν είναι ο δρόμος μου".
Εννοούσα να μην πληρώσουμε το ταξί, να το βάλουμε στα πόδια.
Ξέρεις, παιδικές ανοησίες.
Άκουγα μόνο το αμάξι να πηγαίνει αργά.
Δεν ήξερα ότι το όπλο ήταν στο ταξί όταν φύγαμε.
Είδα τον Ντένι να σημαδεύει με το όπλο τον οδηγό.
Σκέφτηκα ότι θα τον ληστέψει.
Ο οδηγός τού άρπαξε το όπλο
και πιάστηκαν στα χέρια.
Οπότε, δεν ξέρω γιατί, το άρπαξα
και του το πήρα.
Και… τον πυροβόλησα.
Ο ΤΙΜΟΘΙ ΓΚΟΡΝΤΟΝ ΔΕΧΤΗΚΕ ΣΦΑΙΡΑ ΣΤΟ ΚΕΦΑΛΙ.
Άνοιγα την πόρτα όταν άκουσα ένα μπουμ.
Πετάχτηκα από το αμάξι
κι έτρεξα ανάμεσα σε κάτι σπίτια.
Γύρισα να δω πού ήταν τα παιδιά,
και δεν είδα τον ταξιτζή.
Το αμάξι δεν ήταν πια εκεί.
Σκέφτηκα ότι όλα ήταν κομπλέ και γύρισα στο σπίτι.
Ανέβηκα τον λόφο, έφτασα στο σπίτι και ήταν ήδη εκεί.
Το πρωί ήρθαν και μας συνέλαβαν.
Μας συνέλαβαν όλους και μας πήγαν στη φυλακή.
Η ΕΙΣΑΓΓΕΛΙΑ ΤΗΣ ΝΕΑΣ ΥΟΡΚΗΣ ΔΕΝ ΔΕΧΕΤΑΙ
ΤΙΣ ΚΑΤΑΘΕΣΕΙΣ ΟΥΤΕ ΤΟΥ ΦΙΛΙΠΣ ΟΥΤΕ ΤΟΥ ΤΡΙΝΙΝΤΑΝΤ.
ΣΙΡΑΚΙΟΥΖ, ΝΕΑ ΥΟΡΚΗ
ΑΠΑΓΟΡΕΥΕΤΑΙ Η ΣΤΑΣΗ ΚΑΙ Η ΣΤΑΘΜΕΥΣΗ
Με λένε Τεντ Κίφερ.
Ήμουν ένας από τους ερευνητές που ανέλαβαν την υπόθεση του Γκόρντον.
Πιστεύω ότι κλιμακώθηκε, και αντί απλώς να μην πληρώσουν,
προχώρησαν σε ληστεία,
και τελικά σε φόνο.
ΠΑΡΑ ΤΑ ΤΡΑΥΜΑΤΑ ΤΟΥ,
Ο ΤΙΜΟΘΙ ΓΚΟΡΝΤΟΝ ΜΠΟΡΕΣΕ ΝΑ ΟΔΗΓΗΣΕΙ ΜΑΚΡΙΑ ΑΠΟ ΤΟ ΣΗΜΕΙΟ ΤΟΥ ΠΥΡΟΒΟΛΙΣΜΟΥ.
Αφού τον πυροβόλησαν,
ο κύριος Γκόρντον οδήγησε
περίπου ενάμισι χιλιόμετρο.
Και πιστεύω ότι ήταν σε κατάσταση άσχημου σοκ
με το τραύμα στο κεφάλι,
από πυροβολισμό εξ επαφής.
Εκεί που σταμάτησε ήταν το σημείο που ξεκινήσαμε την έρευνα.
Το σημείο του τροχαίου ατυχήματος.
ΛΕΩΦ. ΣΑΜΙΤ
Ο κύριος Γκόρντον κατευθυνόταν προς εδώ, προς εμάς.
Όταν έφτασε στη διασταύρωση, δεν σταμάτησε στο στοπ,
ούτε έστριψε δεξιά ή αριστερά.
Έτσι, με μεγάλη ταχύτητα, διέσχισε αυτόν τον δρόμο,
μπήκε στο ιδιωτικό δρομάκι εδώ
και συγκρούστηκε με ένα παρκαρισμένο όχημα.
Ήταν μια φρικτή σύγκρουση.
Και ήταν όλα αποτέλεσμα ενός παράλογου εγκλήματος.
ΚΙΤΡΙΝΟ ΤΑΞΙ
ΝΕΑ ΥΟΡΚΗ
Ο ΤΙΜΟΘΙ ΓΚΟΡΝΤΟΝ ΠΕΘΑΝΕ ΣΤΟ ΝΟΣΟΚΟΜΕΙΟ ΤΗΝ ΕΠΟΜΕΝΗ ΜΕΡΑ.
ΗΤΑΝ 29 ΕΤΩΝ.
Ο Τίμι προσπαθούσε να βγάλει τα προς το ζην.
Η κούρσα που πήρε δεν ήταν πάνω από 20 δολάρια.
Αυτό που σου μένει είναι απλά ο παραλογισμός όλου αυτού.
Το γεγονός ότι για να γυρίσουν στο σπίτι ένα παγωμένο βράδυ,
κόστισε στον άνθρωπο που δούλευε,
που δεν κοιμόταν σαν όλους τους άλλους,
του κόστισε τη ζωή…
για λιγότερο από 20 δολάρια.
Σου προκαλεί πολλά συναισθήματα.
ΟΙ ΑΝΑΚΡΙΤΕΣ ΒΡΗΚΑΝ ΠΛΗΡΟΦΟΡΙΕΣ ΓΙΑ ΤΗΝ ΤΕΛΕΥΤΑΙΑ ΚΟΥΡΣΑ ΤΟΥ ΓΚΟΡΝΤΟΝ
ΑΠΟ ΤΗΝ ΕΤΑΙΡΕΙΑ ΤΑΞΙ.
ΒΙΒΛΙΟΘΗΚΗ
ΟΙ ΦΙΛΙΠΣ, ΤΡΙΝΙΝΤΑΝΤ ΚΑΙ ΝΤΕΧΕΪΣΟΥΣ ΤΑΥΤΟΠΟΙΗΘΗΚΑΝ
ΚΑΙ ΠΕΡΑΣΑΝ ΑΠΟ ΑΝΑΚΡΙΣΗ.
Όταν αντίκρισα πρώτη φορά τους κατηγορούμενους, και τους τρεις,
σκέφτηκα ότι είναι μικρά παιδιά.
Νεαροί, το πολύ.
Δεν πίστευα πόσο νέοι φαίνονταν.
Η ΑΣΤΥΝΟΜΙΑ ΕΚΑΝΕ ΕΡΕΥΝΑ ΣΤΟ ΣΠΙΤΙ ΤΟΥ ΦΙΛΙΠΣ,
ΤΟ ΟΠΟΙΟ ΗΤΑΝ ΓΕΜΑΤΟ ΓΚΡΑΦΙΤΙ ΣΥΜΜΟΡΙΩΝ.
ΤΡΟΦΙΚΗ ΑΛΥΣΙΔΑ! ΛΚ-ΚΙΝΓΚ ΤΣΑΚΙ
ΛΚ
Η ομάδα καταστολής γνώριζε ήδη τον Τρίνινταντ.
Είχε φάκελο.
Τον ήξεραν με το ψευδώνυμό του, Μπα Λα.
Ο Τρίνινταντ μας πληροφόρησε ότι μαζί με τον Τσάκι Φίλιπς
είναι ενεργά μέλη της συμμορίας των Λάτιν Κινγκς.
ΚΑΤΑ ΤΗΝ ΕΡΕΥΝΑ, ΟΙ ΑΝΑΚΡΙΤΕΣ ΑΝΕΚΤΗΣΑΝ
ΤΟ ΟΠΛΟ ΤΟΥ ΦΟΝΟΥ ΑΠΟ ΤΑ ΡΟΥΧΑ ΤΟΥ ΦΙΛΙΠΣ.
Ο ΝΤΕΧΕΪΣΟΥΣ ΕΙΠΕ ΣΤΗΝ ΑΣΤΥΝΟΜΙΑ ΟΤΙ Ο ΤΡΙΝΙΝΤΑΝΤ ΕΔΩΣΕ ΤΟ ΟΠΛΟ ΣΤΟΝ ΦΙΛΙΠΣ
Ο ΟΠΟΙΟΣ ΠΥΡΟΒΟΛΗΣΕ ΤΟΝ ΤΙΜΟΘΙ ΓΚΟΡΝΤΟΝ.
Ο ΦΙΛΙΠΣ ΚΑΙ Ο ΤΡΙΝΙΝΤΑΝΤ ΚΑΤΗΓΟΡΗΣΑΝ ΤΟΝ ΝΤΕΧΕΪΣΟΥΣ.
Ο Εντουάρντο Τρίνινταντ έριξε το φταίξιμο στον Ντένι ΝτεΧέισους.
Ο Τσάκι Φίλιπς έκανε το ίδιο.
Οπότε, δύο άτομα
κατηγορούσαν τον Ντένι ΝτεΧέισους.
Αυτό που σόκαρε όσους ερευνούσαν την υπόθεση
ήταν πως είχαμε τρεις υποτιθέμενους φίλους,
δύο εκ των οποίων ήταν διατεθειμένοι να πουλήσουν τον τρίτο
για κάτι που δεν έκανε.
Και που είμαι μπάτσος, το βρίσκω πολύ απαίσιο.
Δεν δίστασαν να πουλήσουν τη ζωή κάποιου άλλου.
ΠΑΡΟΤΙ ΑΡΝΗΘΗΚΕ ΟΤΙ ΕΙΧΕ ΟΠΟΙΑΔΗΠΟΤΕ ΣΧΕΣΗ ΜΕ ΤΟΝ ΠΥΡΟΒΟΛΙΣΜΟ,
Ο ΤΡΙΝΙΝΤΑΝΤ ΠΑΡΑΔΕΧΤΗΚΕ ΟΤΙ ΠΡΟΣΠΑΘΗΣΕ ΝΑ ΛΗΣΤΕΨΕΙ ΤΟΝ ΤΙΜΟΘΙ.
Σύμφωνα με τον Τρίνινταντ, απλώς δεν θα πλήρωνε την κούρσα,
αλλά κάποια στιγμή, πριν γίνει αυτό,
του έδωσε σήμα ο Τσάκι
να επιστρέψει εκεί.
Θα μπορούσε να συνεχίσει να τρέχει. Είχε φύγει από το ταξί.
Θα μπορούσε, αλλά δεν το έκανε.
Γυρνάει, επιστρέφει στο ταξί και ισχυρίζεται
ότι ήθελε να βοηθήσει να ψάξουν και τις τσέπες του οδηγού.
Ωστόσο, υπήρχε πολύ αίμα πάνω στον οδηγό και στο σημείο.
Οπότε, όσο κι αν ισχυρίζεται ο Τρίνινταντ ότι ήταν απλός παρατηρητής,
τον διαψεύδει η ίδια του η κατάθεση.
Η ΕΓΚΛΗΜΑΤΟΛΟΓΙΚΗ ΑΝΑΛΥΣΗ ΕΝΤΟΠΙΣΕ ΤΟ ΑΙΜΑ ΤΟΥ ΤΙΜΟΘΙ ΓΚΟΡΝΤΟΝ
ΣΤΑ ΡΟΥΧΑ ΤΟΥ ΤΡΙΝΙΝΤΑΝΤ.
ΑΝΑΛΥΣΗ ΕΡΓΑΣΤΗΡΙΟΥ ΕΓΚΛΗΜΑΤΟΛΟΓΙΚΗ ΒΙΟΛΟΓΙΑ/DNA
ΔΕΡΜΑΤΙΝΟ ΠΑΛΤΟ
Η ΕΞΕΤΑΣΗ ΤΑΥΤΟΠΟΙΗΣΕ ΤΟ DNA ΤΟΥ ΤΙΜΟΘΙ ΓΚΟΡΝΤΟΝ
ΣΕ ΚΗΛΙΔΑ ΑΙΜΑΤΟΣ ΣΤΗ ΔΕΞΙΑ ΤΣΕΠΗ ΤΟΥ ΠΑΛΤΟ.
ΜΕΤΑ ΑΠΟ ΤΗΝ ΑΣΤΥΝΟΜΙΚΗ ΕΡΕΥΝΑ,
Ο ΤΣΑΚΙ ΦΙΛΙΠΣ ΚΑΤΗΓΟΡΗΘΗΚΕ ΓΙΑ ΤΟΝ ΦΟΝΟ ΤΟΥ ΤΙΜΟΘΙ ΓΚΟΡΝΤΟΝ.
Ο ΤΡΙΝΙΝΤΑΝΤ ΚΑΤΗΓΟΡΗΘΗΚΕ ΓΙΑ ΑΝΘΡΩΠΟΚΤΟΝΙΑ ΧΩΡΙΣ ΠΡΟΘΕΣΗ.
Η ανθρωποκτονία χωρίς πρόθεση, είναι κλασικό παράδειγμα σε ληστείες.
Ας πούμε ότι πολλά άτομα αποφασίζουν να ληστέψουν μια τράπεζα.
Ένα άτομο μένει έξω για να κρατάει τσίλιες.
ΚΕΡΙ ΜΠΑΣΚΙ ΕΙΣΑΓΓΕΛΕΑΣ
Άλλα άτομα μπαίνουν μέσα.
Το όπλο εκπυρσοκροτεί και ένας αθώος φύλακας χάνει τη ζωή του.
Και οι τρεις θα ήταν υπεύθυνοι,
επειδή είχαν κοινή πρόθεση να ληστέψουν την τράπεζα.
Οπότε, είναι ένας τρόπος να αποδώσουμε ευθύνες σε όλους
για τον θάνατο κάποιου κατά τη διάρκεια κακουργήματος.
Με λένε Κέρι Μπάσκι. Ήμουν βοηθός εισαγγελέα
που θα ασκούσε δίωξη εκ μέρους της πολιτείας της Νέας Υόρκης
εναντίον των Τσάκι Φίλιπς, Ντένι ΝτεΧέισους, Εντουάρντο Τρίνινταντ.
Η ΕΙΣΑΓΓΕΛΙΑ ΤΗΣ ΝΕΑΣ ΥΟΡΚΗΣ ΠΡΟΣΕΦΕΡΕ ΔΙΑΚΑΝΟΝΙΣΜΟ
ΣΤΟΝ ΦΙΛΙΠΣ ΚΑΙ ΣΤΟΝ ΤΡΙΝΙΝΤΑΝΤ ΑΝ ΔΗΛΩΝΑΝ ΕΝΟΧΟΙ.
Οι διακανονισμοί κλείνουν τις υποθέσεις.
Από την πλευρά της Εισαγγελίας,
δεν θα χρειαστεί να υποβάλουν το θύμα, την οικογένειά του, τους μάρτυρες
σε κάθε υπόθεση,
και επίσης εξοικονομούν πόρους.
ΚΕΡΙ Λ. ΜΠΑΣΚΙ
Σε αντάλλαγμα για την παραδοχή ενοχής,
η Εισαγγελία συχνά προσφέρει μειωμένη ποινή ή μειωμένη κατηγορία.
Ο ΦΙΛΙΠΣ ΕΚΑΝΕ ΔΙΑΚΑΝΟΝΙΣΜΟ ΜΕΡΕΣ ΠΡΙΝ ΑΠΟ ΤΗ ΔΙΚΗ ΤΟΥ.
Ο Τσάκι Φίλιπς ζήτησε συγγνώμη.
Έδειξε κάπως ότι μετάνιωσε γι' αυτήν τη φρικτή πράξη.
Κι αυτό φαίνεται από την ποινή του, 20ετή κάθειρξη ως ισόβια.
ΣΤΟΙΧΕΙΟ 7 ΔΕΡΜΑΤΙΝΟ ΠΑΛΤΟ
ΠΑΡΑ ΤΑ ΣΤΟΙΧΕΙΑ ΠΟΥ ΤΟΝ ΕΝΟΧΟΠΟΙΟΥΣΑΝ,
Ο ΤΡΙΝΙΝΤΑΝΤ ΑΡΝΗΘΗΚΕ ΤΟΝ ΔΙΑΚΑΝΟΝΙΣΜΟ.
Εξεπλάγην που ο Εντουάρντο δεν ήθελε να διαπραγματευτεί.
Ίσως δεν ήθελε αυτό που προσφέραμε,
αλλά δεν προσπαθούσε να πετύχει χαμηλότερη ποινή.
Μέχρι το πρωί της δίκης, καθ' οδόν για την επιλογή ενόρκων, έλεγα
ότι θα κάνει διακανονισμό γιατί το αίμα του θύματος είναι στο παλτό του,
και είπε ότι έψαξε και τις τσέπες του.
Είχε ενημερωθεί για τις πιθανές συνέπειες
αν τον καταδίκαζαν οι ένορκοι.
Επέλεξε να μη δεχτεί τον διακανονισμό, τον απέρριψε,
και προχώρησε σε δίκη. Δικαίωμά του.
Η Εισαγγελία οφείλει να αποδείξει την ενοχή του πέραν πάσης αμφιβολίας.
Μας ζητήθηκε να το κάνουμε. Και το κάναμε.
Καταδικάστηκε και για τις τρεις κατηγορίες από δικαστή της κομητείας.
Γιατί δήλωσα αθώος και δεν δέχτηκα διακανονισμό;
Γιατί δεν θα τους επέτρεπα
να με κάνουν να πω ότι είμαι ένοχος για κάτι που δεν έκανα.
Δεν το κάναμε όλοι μαζί.
Κανείς δεν είπε ότι εγώ τράβηξα τη σκανδάλη.
Κανείς.
Δεν σοκαρίστηκα όταν τους άκουσα να λένε "ένοχος".
Στην αρχή, δεν το πίστευα.
Δεν ένιωθα να το πιστεύω.
Διάολε… Πέρασα ήδη μια δεκαετία μακριά από τα παιδιά μου.
Είναι ήδη ενήλικες.
Έχασα αυτά τα χρόνια.
Πολύ χάλια κατάσταση.
Λυπάμαι πολύ για την οικογένεια και τους φίλους του Τίμοθι Γκόρντον.
Δεν άκουσα ποτέ, κατά την ηχογράφηση,
ούτε καν αναφορά στη ζωή του ανθρώπου…
του αθώου ανθρώπου που του στέρησαν τη ζωή.
Δεν του αρέσει η ιδέα της ανθρωποκτονίας χωρίς πρόθεση.
Δεν του αρέσει που θεωρήθηκε υπεύθυνος,
παρότι δεν πυροβόλησε ο ίδιος.
Και είναι θυμωμένος για τον νόμο βάσει του οποίου του ασκήθηκε δίωξη.
Αναφέρει τα παιδιά του.
Ο Τίμοθι Γκόρντον δεν θα αποκτήσει ποτέ παιδιά,
δεν θα τους τηλεφωνεί στο σπίτι.
Οπότε, βασικά αυτός είναι, κατά τη γνώμη μου,
ο ίδιος Μπα Λα που στάθηκε στην ακρόαση της ποινής
αφότου οι ένορκοι τον έκριναν ένοχο,
και είπε "Είναι αδικία και θα το πολεμήσω μέχρι το τέλος".
Αυτό κάνει.
Επέδειξε απόλυτη αδιαφορία προς τα στοιχεία που παρουσιάστηκαν,
και απόλυτη αδιαφορία για τον θάνατο ενός ανθρώπου.
Προσπαθώ να καταλάβω μέχρι και τώρα…
Γιατί;
Δεν μπορώ να βρω απάντηση.
Δεν είχα καθαρό μυαλό.
Είναι δύσκολο να το εξηγήσω,
νομίζω ότι έφταιγε ο συνδυασμός αλκοόλ και χαπιών.
Το χειρότερο λάθος της ζωής μου. Το σκέφτομαι κάθε μέρα.
Όχι μόνο αυτό, αφαίρεσα μια ζωή και κατέστρεψα τη δική μου.
Το όπλο ήταν του Τρίνινταντ. Το έφερε από τη Γιούτικα.
Είναι ο τρόπος ζωής που έζησε.
Δεν ξέρω αν το χρειαζόταν για προστασία ή απλώς το 'θελε,
έτσι ήταν η ζωή του.
Ανέλαβα τις ευθύνες μου.
Έφταιξα. Δήλωσα ένοχος. Κανείς δεν δηλώνει ένοχος συνήθως.
Αυτό ένιωσα ότι πρέπει να κάνω.
Λυπάμαι εκείνους στους οποίους είχε αντίκτυπο η υπόθεση, τον νεκρό…
τους ομόδικούς μου…
Δεν πίστευα την ποινή του Τρίνινταντ, 40ετή κάθειρξη ως ισόβια επειδή δικάστηκε.
Δεν βγάζει νόημα,
εγώ δήλωσα ένοχος, αυτός ήθελε να δικαστεί,
και πήρε μεγαλύτερη ποινή για το ίδιο έγκλημα.
Με κάνει να πιστεύω ότι ο διακανονισμός ήταν σωστή επιλογή,
αλλιώς θα είχα 40ετή κάθειρξη ως ισόβια. Δεν υπάρχει αμφιβολία.
ΟΙ ΖΩΕΣ ΤΩΝ ΜΑΥΡΩΝ ΕΧΟΥΝ ΑΞΙΑ
Η ΔΙΚΗΓΟΡΟΣ ΚΡΙΣΤΙΝ ΚΟΥΚ ΕΚΠΡΟΣΩΠΗΣΕ ΤΟΝ ΝΤΕΝΙ ΝΤΕΧΕΪΣΟΥΣ,
ΤΟ ΤΡΙΤΟ ΠΡΟΣΩΠΟ ΣΤΗΝ ΥΠΟΘΕΣΗ.
Ο ΝΤΕΧΕΪΣΟΥΣ ΟΜΟΛΟΓΗΣΕ ΟΤΙ ΕΠΙΑΣΕ ΤΟ ΟΠΛΟ ΣΤΟ ΠΑΡΤΙ.
ΜΕΤΑ ΑΠΟ ΔΙΑΚΑΝΟΝΙΣΜΟ ΚΑΤΑΔΙΚΑΣΤΗΚΕ ΣΕ 13 ΧΡΟΝΙΑ ΦΥΛΑΚΗ.
Ο Ντένι πάντα υποστήριζε
ότι δεν ήξερε ότι θα έπεφταν πυροβολισμοί.
Δεν είχε ιδέα ότι θα χρησιμοποιούσαν το όπλο
με το οποίο έπαιζαν στο πάρτι.
Ο ΝΤΕΧΕΪΣΟΥΣ ΠΗΡΕ ΑΝΑΣΤΟΛΗ ΤΟ 2021, ΑΦΟΥ ΠΕΡΑΣΕ ΠΑΝΩ ΑΠΟ ΔΕΚΑΕΤΙΑ ΣΤΗ ΦΥΛΑΚΗ.
Πιστεύω ότι ο Ντένι ΝτεΧέισους πλήρωσε
γι' αυτό που έκαναν οι Τσάκι Φίλιπς και Εντουάρντο Τρίνινταντ.
Ωστόσο, το γεγονός ότι ο Τρίνινταντ εκτίει 40ετή κάθειρξη ως ισόβια
και ο δράστης εκτίει 20ετή κάθειρξη ως ισόβια,
είναι από τις μεγαλύτερες αδικίες του δικαστικού συστήματος.
Δεν λέω ότι ο Τρίνινταντ είναι αθώος.
Λέω ότι η ποινή του είναι πάρα πολύ δυσανάλογη.
Το γεγονός ότι ήταν ένοχος δεν συνεπάγεται
διπλή ποινή από αυτήν του δράστη.
Άνθρωποι τιμωρούνται επειδή ασκούν το δικαίωμά τους να δικαστούν.
Έχω βαθιά ριζωμένο το αίσθημα του δικαίου,
και ο διακανονισμός έρχεται σε αντίθεση με αυτό το ιδανικό.
Όσοι κατηγορούνται για κάποιο έγκλημα στις ΗΠΑ
έχουν δικαίωμα να δικαστούν από σώμα ενόρκων.
ΠΟΙΝΙΚΟ ΔΙΚΑΣΤΗΡΙΟ ΑΞΙΟΤΙΜΟΥ ΤΖΕΙΜΣ ΤΟΡΜΙ III
Αν εξαναγκάζονται να δηλώσουν ένοχοι
από το γεγονός ότι αν πάνε σε δίκη και κριθούν ένοχοι,
θα πάρουν πιο σκληρή ποινή
από ό,τι θα έπαιρναν αν είχαν δηλώσει ένοχοι,
είναι αντισυνταγματικό.
Πιστεύω ότι οι ίσες ποινές για τον Τρίνινταντ και τον Φίλιπς
θα ήταν ακριβώς ό,τι πρέπει.
Προφανώς, με τον διακανονισμό θα υπάρξει κάποια διαφορά,
αλλά δύο φορές παραπάνω;
Η υπόθεση φωνάζει από μακριά…
"Άδικη έκβαση".
ΜΑΡΙΕΤΑ, ΝΕΑ ΥΟΡΚΗ
Λέγομαι Μπιλ Γουόλς.
Ήμουν δικαστής στην κομητεία της Ονοντάγκα για 11 χρόνια.
Ο ΔΙΚΑΣΤΗΣ ΓΟΥΟΛΣ ΕΝΕΚΡΙΝΕ ΤΟΝ ΔΙΑΚΑΝΟΝΙΣΜΟ ΤΟΥ ΦΙΛΙΠΣ.
ΕΠΙΣΗΣ ΔΙΚΑΣΕ ΚΑΙ ΕΠΕΒΑΛΕ ΠΟΙΝΗ ΣΤΟΝ ΤΡΙΝΙΝΤΑΝΤ.
Αυτό που θυμάμαι από τον Τρίνινταντ είναι η αδιαφορία του κατά τη δίκη.
Δεν θυμάμαι πόσο συμμετείχε με τον δικηγόρο του,
αλλά μου φαινόταν, όπως λένε οι Ιρλανδοί, σκληρός άνθρωπος.
Αυτό που μου έμεινε από τη δίκη
ήταν πόσο ψυχρό και παράλογο ήταν το έγκλημα.
Δεν ήταν ανάγκη να συμβεί.
Μπορούσαν να πάρουν τα λεφτά και να φύγουν. Αλλά δεν το έκαναν.
Ο κύριος Γκόρντον τους πήρε,
τους πήγε εκεί που ήθελαν, έκανε τη δουλειά του
και ανταμείφθηκε με μια σφαίρα στο κεφάλι,
εντελώς παράλογο.
Αν ο κος Τρίνινταντ είχε κάνει διακανονισμό,
πιθανότατα, η ποινή του να ήταν μικρότερη,
γιατί αν παραιτηθεί του δικαιώματος έφεσης, τελειώνουν όλα.
Δύο συγκατηγορούμενοι έχουν ήδη δηλώσει ένοχοι,
θα ήταν ο τρίτος και θα τέλειωναν όλα για την οικογένεια.
Δεν θα χρειαζόταν να το ξαναζήσουν δεύτερη φορά.
Και νομίζω ότι ήταν πολύ ψυχοφθόρο για την οικογένεια.
Ο πόνος που έβλεπες στο πρόσωπό τους ήταν σπαρακτικός.
Θα μπορούσε να τους λυπηθεί, αλλά δεν το έκανε.
Τιμωρήθηκε κατάλληλα
με τη μέγιστη ποινή που ορίζει ο νόμος.
Καταδικάστηκε με τη μέγιστη ποινή,
για φόνο,
τουλάχιστον 25 χρόνια ως και ισόβια στη φυλακή.
Συν 15 χρόνια για οπλοκατοχή.
Θα εξέτιε την ποινή του αθροιστικά, όπως κι έγινε.
Ήταν μια αρκετά μεγάλη ποινή.
Βασίζω την απόφασή μου για μια κατάλληλη ποινή
σε ό,τι ακούσω στη δίκη.
Αν ρίξεις τα ζάρια και δεν αποδώσει,
πρέπει να πληρώσεις ένα τίμημα.
Ο Τσάκι με 20ετή κάθειρξη και εγώ με 40ετή ως ισόβια.
Δεν είναι δίκαιο.
Η ζωή μου καταστράφηκε.
Θα ήμουν με τα παιδιά μου, θα απολάμβανα τη ζωή.
Θα προσπαθούσα να τους δώσω αυτά που δεν είχα…
Ως γονέας.
Θα προσπαθούσα να το κάνω,
να σπάσω τον κύκλο,
να βελτιώσω τη ζωή μου,
και για την οικογένειά μας.
Θα μπορώ να κάνω αίτημα αναστολής το 2047.
Νομίζω ότι θα είμαι γύρω στα 70.
Θα πάει μια ολόκληρη ζωή χαμένη.
Τότε, δεν μπορείς να κάνεις τίποτα. Τι μπορείς να κάνεις;
Ήταν ενδιαφέροντα αυτά που είπε.
Νομίζω ότι είναι η πρώτη φορά που τον ακούω κανονικά,
αλλά…
Θα περίμενα πιθανότατα
τα ίδια λόγια από κάθε κατηγορούμενο που καταδίκασα
και κατέληξε στη φυλακή αφού καταδικάστηκε από σώμα ενόρκων.
Επιμένει στην αθωότητά του
κάτι που δεν μου προκαλεί έκπληξη,
αλλά ο κύριος Τρίνινταντ επέλεξε να δικαστεί,
κρίθηκε ένοχος από τους ενόρκους,
και τιμωρήθηκε ανάλογα.
Και του αξίζει απόλυτα να βρίσκεται εκεί που είναι σήμερα.
Δεν θα υπήρχε καν πυροβολισμός
αν ο Τρίνινταντ δεν είχε δώσει το όπλο στον Φίλιπς.
Χωρίς αυτήν την κίνηση, δεν θα υπήρχε φόνος.
Δεν θα είχε κατηγορηθεί κανείς για φόνο.
Θα ήταν απλώς ληστεία.
Αλλά αυτός επέλεξε
να εμπλακεί και ο κύριος Φίλιπς αφαίρεσε μια ανθρώπινη ζωή.
Είναι εξίσου ένοχος με εκείνον που τράβηξε τη σκανδάλη.
Πιστεύω ότι του όρισα την κατάλληλη ποινή.
ΤΕΣΣΕΡΙΣ ΜΗΝΕΣ ΜΕΤΑ ΤΗ ΣΥΝΕΝΤΕΥΞΗ,
Ο ΕΝΤΟΥΑΡΝΤΟ ΤΡΙΝΙΝΤΑΝΤ ΔΕΧΤΗΚΕ ΝΑ ΑΠΑΝΤΗΣΕΙ ΣΕ ΠΕΡΑΙΤΕΡΩ ΕΡΩΤΗΣΕΙΣ.
Επέλεξα να παλέψω για τα δικαιώματά μου.
Όλοι έχουν το δικαίωμα να το κάνουν αυτό.
Το σύστημα δεν λειτουργεί.
Τα ίδια μ' εμένα παθαίνουν κι άλλοι, συνέχεια.
Συνέχεια. Πάντα.
Αυτή είναι η αλήθεια.
Επιστρέφει στο ταξί, και σύμφωνα μ' αυτόν,
θα βοηθούσε να ψάξουν τις τσέπες του ταξιτζή.
Ωστόσο, υπήρχε πολύ αίμα πάνω στον οδηγό και στο σημείο.
Δεν είχε καμία σχέση με ληστεία.
Ανησυχούσα πολύ γι' αυτό που έγινε.
Γύρισα πίσω τρέχοντας.
Είχα σκοπό, αν δεν υπήρχε κανείς να τον βοηθήσει, να τον βοηθήσω εγώ.
Αλλά είχε φύγει.
Σκέφτηκα ότι ήταν καλά.
Δεν περίμενα ότι είχε συμβεί κάτι τρομερό
μέχρι που το 'δα στις ειδήσεις.
Τότε ράγισε η καρδιά μου.
Το όπλο ήταν του Τρίνινταντ. Το έφερε από τη Γιούτικα.
Είναι ο τρόπος ζωής που έζησε.
Δεν ξέρω αν το χρειαζόταν για προστασία ή απλώς το 'θελε,
έτσι ήταν η ζωή του.
Όχι, όντως ήρθα από τη Γιούτικα.
Αλλά όχι με όπλο, το όπλο ήταν ήδη εκεί.
Δεν έχω σχέση με αυτό.
Δεν πίστευα την ποινή του Τρίνινταντ, 40ετή κάθειρξη ως ισόβια επειδή δικάστηκε.
Απλώς δείχνει ότι το δικαστικό σύστημα είναι άδικο.
Όντως, καθόλου δίκαιο.
Ήρθα για τον νεογέννητο γιο μου.
Και δεν τα κατάφερα.
Θέλω να πω…
Ξέρω ότι πολλοί θα πουν ότι λέω ψέματα,
ή οτιδήποτε άλλο, αλλά…
Ήρθα να το γιορτάσω για τον γιο μου, να τον δω, να τον κρατήσω.
Να κάνω κάτι που δεν έκανε ο μπαμπάς μου.
Και…
Μάλλον δεν…
δεν είχα την ευκαιρία. Δεν ήμουν αρκετά τυχερός.
Έχω χάσει ήδη δέκα χρόνια απ' τη ζωή μου.
Είναι δικαιοσύνη αυτό;
Η ΟΙΚΟΓΕΝΕΙΑ ΤΟΥ ΤΙΜΟΘΙ ΓΚΟΡΝΤΟΝ ΑΡΝΗΘΗΚΕ ΝΑ ΣΥΜΜΕΤΑΣΧΕΙ ΣΤΟ ΝΤΟΚΙΜΑΝΤΕΡ.
Υποτιτλισμός: Μαρία Μπαρδάνη